CELEX: 52013DP0237
Language: hu
Date: 2013-06-11 00:00:00
Title: Az Európai Parlament 2013. június 11-i határozata a Małgorzata Handzlik mentelmi jogának felfüggesztésére irányuló kérelemről (2012/2238(IMM))

19.2.2016   
            
            
               HU
            
            
               Az Európai Unió Hivatalos Lapja
            
            
               C 65/181
            
         P7_TA(2013)0237
   Malgorzata Handzlik parlamenti mentelmi jogának felfüggesztésére irányuló kérelem
   Az Európai Parlament 2013. június 11-i határozata a Małgorzata Handzlik mentelmi jogának felfüggesztésére irányuló kérelemről (2012/2238(IMM))
   (2016/C 065/27)
   
      Az Európai Parlament,
   
               —
            
            
               tekintettel a Małgorzata Handzlik mentelmi jogának felfüggesztésére irányuló, a varsói körzet főügyészi hivatalának VI DS 312/10. számú vizsgálata kapcsán a Lengyel Köztársaság főügyésze által 2012. július 3-án továbbított, a plenáris ülésen 2012. szeptember 10-én bejelentett kérelemre,
            
         
               —
            
            
               miután eljárási szabályzata 7. cikke (3) bekezdésének megfelelően meghallgatta Małgorzata Handzlikot,
            
         
               —
            
            
               miután meghallgatta továbbá Giovanni Kesslert, az Európai Csalás Elleni Hivatal főigazgatóját, valamint Roger Vanhaerent, az Európai Parlament pénzügyi főigazgatóját,
            
         
               —
            
            
               tekintettel az Európai Unió kiváltságairól és mentességeiről szóló 7. jegyzőkönyv 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
            
         
               —
            
            
               tekintettel az Európai Unió Bírósága 1964. május 12-i, 1986. július 10-i, 2008. október 15-i és 21-i, valamint 2010. március 19-i és 2011. szeptember 6-i ítéleteire (1),
            
         
               —
            
            
               tekintettel a Lengyel Köztársaság alkotmányának 105. cikkére,
            
         
               —
            
            
               tekintettel eljárási szabályzata 6. cikkének (2) bekezdésére és 7. cikkére,
            
         
               —
            
            
               tekintettel a Jogi Bizottság jelentésére (A7-0195/2013),
            
         
               A.
            
            
               mivel a Lengyel Köztársaság főügyésze egy állítólagos bűncselekménnyel kapcsolatos vizsgálat és esetleges jogi eljárás okán kérte Małgorzata Handzlik európai parlamenti képviselő parlamenti mentelmi jogának felfüggesztését,
            
         
               B.
            
            
               mivel az Európai Unió kiváltságairól és mentességeiről szóló 7. számú jegyzőkönyv 9. cikke szerint az Európai Parlament képviselői saját államuk területén az adott állam parlamenti képviselőire vonatkozó mentességeket élvezik;
            
         
               C.
            
            
               mivel a Lengyel Köztársaság alkotmánya 105. cikkének (2) bekezdése úgy rendelkezik, hogy a parlamenti képviselők ellen csak a parlament hozzájárulásával lehet vádat emelni;
            
         
               D.
            
            
               mivel a főügyész kérelme az 1997. június 6-i lengyel büntető törvénykönyvbe ütköző állítólagos bűncselekményre vonatkozó eljárással kapcsolatos;
            
         
               E.
            
            
               mivel az érdemi állítás a törvénykönyv 270. cikkének csalással kapcsolatos (1) bekezdése, valamint 286. cikkének hamisított dokumentumok felhasználásával kapcsolatos (1) bekezdése megsértésének kísérletével kapcsolatos;
            
         
               F.
            
            
               mivel Małgorzata Handzlikot lényegében azzal vádolják, hogy csalást próbált elkövetni az Unió pénzügyi érdekei rovására azzal, hogy állítólagosan hamis okmányokat nyújtott be azzal a céllal, hogy visszatérítést kapjon egy olyan nyelvtanfolyamon való részvétel költségei után, amelyen valójában nem is vett részt;
            
         
               G.
            
            
               mivel az állítólagos cselekmények az Európai Unió kiváltságairól és mentességeiről szóló 7. számú jegyzőkönyv 8. cikke alkalmazásában nem tartoznak az európai parlamenti képviselő feladatának ellátása során kinyilvánított véleménye vagy leadott szavazatai közé;
            
         
               H.
            
            
               mivel ugyanakkor tekintettel azokra a körülményekre, amelyek között a Małgorzata Handzlik elleni eljárást a különböző érintett hatóságok kezelték, valamint tekintettel arra, hogy alacsony összegről van szó, a bizonyítékok nem megbízhatóak, eredetük pedig kétséges, komoly kételyek merülnek fel az eljárással kapcsolatban;
            
         
               I.
            
            
               mivel ezért úgy tűnik, hogy ebben az ügyben feltételezhető, hogy a fumus persecutionis esete áll fenn;
            
         
               J.
            
            
               mivel ezért Małgorzata Handzlik asszony mentelmi jogát nem kell felfüggeszteni
            
         
            
               1.
            
            
               úgy határoz, hogy nem függeszti fel Małgorzata Handzlik mentelmi jogát;
            
         
            
               2.
            
            
               utasítja elnökét, hogy haladéktalanul továbbítsa ezt a határozatot és illetékes bizottsága jelentését a Lengyel Köztársaság főügyészének és Małgorzata Handzliknak.
            
         
      (1)  101/63. 1964. május 12-i sz. Wagner kontra Fohrmann és Krier ügy (EBHT 1964, 195. o.), 149/85. 1986. július 10-i sz. Wybot kontra Faure és mások ügy (EBHT 1986, 2391. o.), T-345/05. 2008. Október 15-i sz. Mote kontra Parlament ügy (EBHT 2008, II-2849. o.), C-200/07. és C-201/07. 2008. október 21-i sz. Marra kontra De Gregorio és Clemente egyesített ügyek (EBHT 2008, I-7929. o.), T-42/06. 2010. március 19-i sz. Gollnisch kontra Parlament ügy (az EBHT-ban még nem jelent meg) és C-163/10. 2011. szeptember 6-i sz. Patriciello ügy (az EBHT-ban még nem tették közzé).